કોર્ટ જ નક્કી કરશે કે હાર્દિક સામેની રાજદ્રોહની ફરિયાદ પાછી ખેંચવી કે કેમ? જોકે નરેન્દ્ર ગઢવીના આ વર્તનથી એક સિનિયર પ્રધાન ખૂબ નારાજ થયા છે. આ પ્રધાનના મતે હાર્દિક સામે પગલાં ભરવાં આ જ ફરિયાદી દસ વખત તેમની પાસે આવ્યો હતો અને રજૂઆતો કરી હતી. લેખિતમાં રજૂઆત કર્યાનો દાવો પણ આ પ્રધાન પ્રધાન કરી રહ્યા છે. હવે ગુસ્સે ભરાયેલા પ્રધાને સ્પષ્ટ કર્યું કે ફરિયાદીને જે કરવું હોય તે કરે, અમારે તેની સાથે કોઈ લેવાદેવા નથી. જોકે સૂત્રોની જાણકારી પ્રમાણે સરકાર સાથે સમાધાનની ભૂમિકા અંતર્ગત જ ફરિયાદીનું રાતોરાત હ્ય્દયપરિવર્તન થયું હોવાનું ચર્ચાઈ રહ્યું છે. જેમાં ગુસ્સે ભરાયેલા પ્રધાનની પણ મહત્ત્વની ભૂમિકા હોવાનું ગૃહ વિભાગના અધિકારીઓનું માનવું છે.